
».Cum a apărut Republica Sovietică Evreiască Botoşani. Istoria „statului autonom“ nebunesc proiectat de Ana Pauker în nordul Moldovei 

Ruşii au intrat în Botoşani pe 7 aprilie 1944 FOTO trilulilu/arhivele statului 
Date istorice arată că, în cel de-Al Doilea Război Mondial, evreii au întemeiat o Republică Sovietică 
Evreiască la Botoşani sub oblăduirea trupelor ruseşti de ocupaţie. In sprijinul acestei ipoteze stau 
mărturiile unor evrei, dar şi păreri ale specialiştilor. 
Ştiri pe aceeaşi temă 


° Fă 
Mărturiile de coşmar ale românilor exilați în iadul Siberiei: „Ruşii b... 


În anul 1944, pe fondul înfrângerilor suferite de armata germană şi de cea română pe frontul de est, s-a declanşat contraofensiva sovietică. A fost vorba de o invazie 
sovietică în România, începând cu primăvara lui 1944. 


Trupele româneşti şi germane de pe teritoriul României, încă aliate, au dus lupte grele încercând să facă faţă tăvălugului sovietic pe anumite linii defensive, în special 
Rădăuţi-Suceava-Fălticeni-Târgu Neamţ-Paşcani-Tg Frumos-laşi unde frontul se stabilizase pentru o scurtă perioadă de timp. 


Primele trupe ruseşti au pătruns încă din luna aprilie conduse de mareşalul Koniev în fostul judeţ Dorohoi şi Botoşani. Mai precis, la 7 aprilie "Armata Roşie” intrase în 
Botoşani, cu trupe motorizate şi tancuri. Coloana militară sovietică a străbătut oraşul prin zona de astăzi a Centrului Vechi al municipiului Botoşani. 


Ruşii, întâmpinați ca eroi salvatori la Botoşani 


Ofensiva rusească şi trecerea Prutului în luna martie a dus la un exod al populaţiei. În primul rând, s-a retras administraţia din Dorohoi şi Botoşani. Odată cu aceştia o 
parte a populaţiei româneşti. Evreii foarte numeroşi în Dorohoi şi Botoşani au rămas. De altfel, evreii i-au întâmpinat pe sovietici ca pe nişte salvatori. Şi asta fiindă, se 
arată în memoriile evreilor din Botoşani, se pregătea un pogrom, după retragera autorităţilor, orchestrat de trupele SS rămase până aproape de trecerea Prutului de către 
sovietici. 


Dupa retragerea autorităților românești şi a armatei regulate, Botoşani a rămas prada unei companii de ariegardă, compusă din ”penalişti”, care datorită foamei din 
închisori au preferat să servească pe frontul în retragere. Acestora li s-au alăturat bandele de dezertori de la “Sărata”. Comanda însă era în mâna unui pluton S.S., care avea 
misiunea de a îngreuna înaintarea Armatei Roşii. Nemtii au început să prindă în stradă evrei, pe care i-au dus la marginea oraşului, unde i-au pus să sape gropi. Vestea a 
trezit groaza. Zvonurile s-au împrăştiat rapid. 


“Evrei sunt obligaţi să-şi sape gropile, înainte de a fi împuşcaţi”, se arată în cartea lui Şlomo Leibovici Laiş ”Evreimea botoşăneană. Mini-monografie”, tipărită la Tel- 
Aviv. Tocmai de aceea, evreii adunaţi pe străzile oraşului i-au primit pe soldaţii sovietici cu flori şi apă. “Nu pot sa uit data... când ostaşii sovietici au pătruns... în oras, 
eliberîndu-ne de fiarele naziste. Bătrânii noştrii le-au ieşit înainte cu flori de primăveră”, preciza Mariana Juster, în memoriile sale citate în aceeaşi lucrare. De altfel, 
intrarea armatei sovietice a coincis şi cu Paştele evreiesc. Mai mult, primele contingente ale "Armatei Roşii” au fost formate din femei. 


"Armata sovietică a intrat în Botosani la 7 aprilie 1944, ajun de Pesah (Paştele evreiesc) în dimineata zilei. Primii soldaţi ruşi au fost soldate. Un pichet de fete pătrunsese 
prin şoseaua Suliţei şi un alt pichet de prin şoseaua Iaşilor şi nu prin Răchiţi, unde nemții au pus să se sape șanțurile anti-tanc. Ele trăgeau cu automatele lor, cu încărcătură 
de 72 “patroane”, trăgeau aiurea, căci nu au întâlnit împotrivire. Părea c-o făceau de frică. Le-am văzut de aproape, deoarece s-au instalat la fabrica tatei, vis-ă-vis de unde 
locuiam noi pe atunci. Le-am oferit apa pe care au băut-o cu sete. Abia după masă a intrat puhoiul. Locuitorii orașului adunaţi pe trotuarele din Strada Mare au avut o 
mare deziluzie. Soldaţii sovietici au intrat în oraş, cu nişte căruţe cu coviltir, cum văzusem înainte la ţigani. Majoritatea lor aveau feţe asiatice. În fruntea lor călare pe cai, 
un general şi o femeie, fără grade pe epoleţi”, scria Şlomo Leibovici Laiş în lucrarea sa. 


Republica Sovietică Evreiască Botoşani 


Femeia de lângă generalul rus despre care scria Şlomo Leibovici, nu era alta decât celebra Ana Pauker. I-a condus pe ruşi prin Botoşani şi a stabilit cartierul general din 
acest oraş în locuinţa unui evreu comunist, manufacturistul Katz, scrie acelaşi Leibovici. În acest momente ale ocupaţiei ruseşti a Botoşaniului s-a născut controversata 
Republică Sovietică Evreiască Botoşani. Explicaţiile sunt date pe de o parte de evrei prin memoriile lor dar şi de istoricii botoşăneni. 


Şlomo Leibovici spune că ruşii au cerut să discute cu autorităţile. Cum acestea erau deja plecate, fruntaşii comunităţii evreieşti le-au preluat atribuţiile şi au tratat cu ruşii. 
"Ei au cerut supunerea formală a autorităţilor însă în lipsa lor s-au prezentat delegaţii comunităţii evreieşti”, scria Şlomo Leibovici Laiş. Mai mult decât atât, se spune că 
ar fi fost ales primar un neamţ comunist la origine evreu, Carol Artberger. 


Acesta, alături de alți membrii comunişti ai comunităţii evreieşti, ar fi solicitat sovieticilor, în special liderilor, să fie proclamată la Botoşani o Republică Sovietică 
Evreiască, cu steag, monedă constituţie şi conducere administrativă de sine stătătoare. Noua "republică evreiască” urma să fie republică autonomă sub jurisdicţia URSS. 
Din memoriile lăsate în scris de evrei această ”Republică” ar fi devenit o realitate, rezistând timp de 6 luni, atât cât a durat ocupaţia sovietică asupra Botoşaniului, adică 
din aprilie până în septembrie. Alte legende urbane spun că nu a rezistat decât 24 de ore, iar unii istorici arată cu nu fost decât o idee fără să fie pusă în practică. 


Republica Evreiască un moft al Annei Pauker 


Istoricul botoşănean Constantin Cojocaru spune că a existat această idee a unei Republici Evreieşti şi că ar fi fost o ambiţie a Annei Pauker. "A existat. A fost ideea Annei 
Pauker care a însoţit trupele de ocupaţie ruseşti la Botoşani”, spune profesorul şi istoricul Cojocaru. Acesta arată că marea parte a populaţiei evreieşti, în afara 
comuniştilor bineînţeles, nu ar fi văzut cu ochi buni întemeierea unei Republici Sovietice Evreişti. Şi asta în condiţiile în care războiul putea fi schimbător şi în consecinţă 
şi-ar fi atras antipatia populaţiei româneşti şi a unei noi administrații. 


"Evreilor le era frică de o asemenea idee. Nu le surâdea. A fost ideea Annei Pauker şi mofturile unor personalităţi”, spune Cojocaru. De altfel, şi Şlomo Leibovici Laiş, în 
"Evreimea botoşăneană. Mini-monografie”, spune că totul a plecat de la Anna Pauker care iniţial ar fi încercat să-i pună la punct pe evreii prea încântați de cooperarea cu 
sovietici dar care a aprins în scânteie, ce ar fi durat, spune autorul evreu, aproape şase luni. 


"În abilitatea lor, ruşii s-au interest dacă au Matzes (Azima) pentru Pesah, ceea ce i-a entuziasmat pe evrei. Entuziasmul le-a fost tăiat rapid de Ana Pauker: “Ce vă 
închipuiţi c-am venit să creăm o republică evreiască?”. Expresia a dat naştere noțiunii, care s-a păstrat de-alungul ocupaţiei ruseşti, din aprilie până în septembrie, 1944, 
"Republica Evreiască Botoşani”, arătat Leibovici. Se presupune că Ana Pauker ar fi fost oscilată cu această idee, descurajând-o dar proliferând-o, apoi încurajând-o şi apoi 
la final descurajând-o din nou. 


Convinşi să renunţe la Republică 

Conform miturilor care circulă prin Botoşani despre această "republică evreiască”, totul s-ar fi terminat în doar 24 de ore sau în câteva zile. Conform profesorului Ilarion 
Mandachi, care a vorbit despre acest subiect la publicaţia ”Dorohoinews”, conducerea centrală a PCR, auzind de modul cum au degenerat lucrurile la Botoşani şi de 
dorinţa celor rămași în oraş de a deveni Republică Autonomă Sovietică au apelat la Ana Pauker să-i convingă pe iniţiatori să renunţe la planurile lor de independenţă. 


Mai precis Ana Pauker , Vasile Luca şi Teoharie Georgescu i-au chemat pe ”republicani,,, care erau toți comunişti la o întâlnire în sala fostului teatru ”Leonard” şi i-au 
convins rapid să renunţe la negocierile cu sovietici şi la planurile lor. Din punctul de vedere al reputatului istoric botoşănean Gheorghe Median, această Republică 
Sovietică Evreiască este doar un mit urban. 

„Au fost evrei care şi-a asumat anumite poziţii în contextul retragerii administraţiei din aceea perioadă. Dar nu poate fi vorba de o republică, fapt ce presupune multe 
aspecte, printre care şi o constituţie. Este doar un mit”, precizează acesta. Cert este că denumirea de Republica Sovietică Evreiască Botoşani a fost o bună perioadă de 
timp interzisă şi astăzi rămâne încă o pagină misterioasă de istorie contemporană, la granița dintre realitate istorici şi mitologie urbană. 


Vă recomandăm să citiţi şi următoarele ştiri: 


Cum a fost vândută România rușilor în cel de-al Doilea Război Mondial. Churchill a iniţiat „târgul” cu girul americanilor 


Tragediile de pe şoselele anilor 1940: militarii sovietici erau cei mai periculoşi şoferi, iar camioanele aduceau moartea la peste 30 de kilometri pe oră 


Dacă apreciezi acest articol, te aşteptăm să intri în comunitatea de cititori de pe pagina noastră de Facebook, printr-un Like mai jos: 
citeste totul despre: 

e Mesaj primit de Poliţie în cazul crimelor de la Caracal: „Faceţi ceva, Alexandra trăieşte, este în podul unei case la trei case distanță de cea a lui Dincă“ acum 13 ore 

e Fiica lui Gheorghe Dincă promite dezvăluiri despre cazul de la Caracal: „În curând vor fi toate. Reveniţi în două zile” acum 6 ore 

e VIDEO Autoturism pe constrasens, pe autostrada A1 între Sibiu şi Sebeș. Ideea salvatoare a unui șofer de TIR acum 17 ore 

e Culise. PSD politizează masiv instituţii-cheie. Şeful AEP decapitează directori care nu au ascultat ordinul de partid. Instituţia devine o afacere oltenească acum 22 
ore 

e Bărbatul despre care Alexandra a crezut c-a răpit-o relatează cum a fost implicat în cazul Caracal: „Dincă a venit la mine“ acum 10 ore 

e Şeful DIICOT nu exclude varianta ca fetele dispărute din Caracal să fie în viaţă. Victimele nu se află în curtea lui Dincă acum 11 ore 

e Gheorghe Dincă ar fi făcut parte din anturajul unui traficant de persoane. Deputatul mitralieră, indicii despre ipoteza că fetele nu sunt omorâte acum 16 ore 

e Colos industrial german, cu aproape 12.000 de angajaţi în România, anunţă că-și vinde afacerile acum 13 ore 

e Mesajul tulburător al unui poliţist: Un copil a murit gândindu-se că eu pot şi trebuie să îi salvez viaţa! lar eu am dezamăgit-o! acum 14 ore 

e Bucureşti, Cluj şi Timişoara: preţurile apartamentelor, pe cartiere acum 14 ore 

e Luiza şi Alexandra apar pe site-ul Poliţiei Române la secţiunea cu infractori periculoși. „Eu mă îndoiesc că mai este cineva zdravăn la comanda ministerului“ acum 

5 ore 

Fost şef de crematoriu: Incinerarea nu se poate face într-un butoi, pentru că e nevoie de o temperatură de 1.400 de grade ieri 


